	Противникът му не бе едър като него, но определено бе силен и бърз. Пръстите на лявата му ръка се затвориха върху гърлото на Кикаха, а дясната му замахна с бумеранга. Вдигайки поглед Кикаха видя смъртта. Десният му крак намери място между краката на младежа и коляното му се заби в чатала му. Понеже кракът трябваше да преодолява съпротивлението на водата, ударът не се получи с желаната от Кикаха сила. Както и да е, оказа се достатъчно силен, за да причини на червенокожия известна болка. За миг захватът на гърлото му отслабна и Кихаха видя сгърченото му от болка лице.